
ΑΠΟΣΠΑΣΜΑ                        
Από το πρακτικό της με αριθ. 36ης/2023 Συνεδρίασης

της Οικονομικής Επιτροπής

του Δήμου Λευκάδας

Αριθ. Απόφ. 329/2023
Στη Λευκάδα σήμερα  στις 5 του μηνός Σεπτεμβρίου του έτους 2023, ημέρα Τρίτη και ώρα 12:00,  ήλθε σε τακτική, διά ζώσης συνεδρίαση, η Οικονομική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010 όπως αυτό αντικαταστάθηκε από το άρθρο 77 του Ν. 4555/18 και τις δ/ξεις του άρθρου 78 του Ν. 4954/22, ύστερα από την αριθ. πρωτ: 20255/1-9-2023 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Λόγω απουσίας του Προέδρου της Ο.Ε. κ. Αναστάσιου Γαζή, προεδρεύει ο Αντιπρόεδρος κ. Σπυρίδων Λύγδας.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω πέντε (5) μέλη, άρχισε η Συνεδρίαση.
                ΠΑΡΟΝΤΕΣ                                                                ΑΠΟΝΤΕΣ                   

	1
	Λύγδας Σπυρίδων (Αντιπρόεδρος)
	1
	Γαζής Αναστάσιος (Πρόεδρος)

	2
	Τσιρογιάννης Γεώργιος
	2
	Γιαννιώτης Παναγιώτης

	Βικέντιος Νικόλαος  
	3
	Μαργέλη Μαρία

	4
	Τυπάλδος Νικόλαος
	4
	Σκληρός Φίλιππος

	5
	Κοντογιώργης Σπυρίδων
	5
	

	6
	
	6
	

	7
	
	7
	

	8
	
	8
	

	9
	
	9
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Οικονομικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Τέθηκε για συζήτηση ένα (1) θέμα Εκτός Ημερήσιας Διάταξης.

Προτάχθηκαν ομόφωνα και συζητήθηκαν μετά το 1ο θέμα της Η.Δ. τα θέματα από 3 έως 8 της Η.Δ.
ΘΕΜΑ 1ο Εκτός Ημερήσιας Διάταξης:  Απόφαση Ο.Ε.  για έγκριση μελέτης και τρόπος εκτέλεσης  του έργου  «Έργα διευθέτησης ομβρίων Δήμου Λευκάδας»  προϋπολογισμού  49.999,00€ με το ΦΠΑ.

Εισηγητής: Σπυρίδων Λύγδας, Αντιπρόεδρος Ο.Ε., Αντιδήμαρχος

Ο Αντιπρόεδρος της Ο.Ε. κ. Σπυρίδων Λύγδας, Αντιδήμαρχος,  έθεσε υπόψη της Οικονομικής Επιτροπής τα εξής:

«Με την παρ. 3 του άρθρου 75 του Ν.3852/10, όπως αντικαταστάθηκε από το άρθρο 77 του Ν.4555/18 ορίζονται τα εξής:

 «3. Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι' αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης.»


Εν τω μεταξύ έχει προκύψει ένα ακόμη θέμα, το οποίο πρέπει να συζητηθεί κατά προτεραιότητα,  για έγκριση μελέτης και τρόπος εκτέλεσης  του έργου:  «Έργα διευθέτησης ομβρίων Δήμου Λευκάδας»  προϋπολογισμού  49.999,00€ με το ΦΠΑ.
Η Ο.Ε. αφού έλαβε υπόψη της

· την εισήγηση του προέδρου,

· την παρ.3 του άρθρου 75 του Ν. 3852/10 όπως αντικαταστάθηκε από το άρθρο 77 του Ν.4555/18
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ


Την συζήτηση του θέματος για έγκριση μελέτης και τρόπος εκτέλεσης  του έργου  «Έργα διευθέτησης ομβρίων Δήμου Λευκάδας»  προϋπολογισμού  49.999,00€ με το ΦΠΑ.

Στη συνέχεια, ο Αντιπρόεδρος της Ο.Ε. κ. Σπυρίδων Λύγδας, εισηγούμενος το θέμα, έθεσε υπόψη των μελών της Επιτροπής τα εξής:

«  Έχοντας υπόψη τις διατάξεις :

1. Τις διατάξεις του Ν. 4412/2016 «Δημόσιες συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» - ΦΕΚ 147/Α/8.8.2016 όπως αυτός τροποποιήθηκε.

2. Του Ν. 3852/2010 Νέα Αρχιτεκτονική της Αυτοδιοίκησης και της Αποκέντρωσης Διοίκησης - Πρόγραμμα Καλλικράτης, όπως αυτοί τροποποιήθηκαν και ισχύουν μέχρι σήμερα. 

3. Του Ν. 3463/2006 «Κώδικας Δήμων και Κοινοτήτων»

4. Του Ν. 4782/2021 «"Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία"»

Με μελέτη προβλέπονται να εκτελεστούν εργασίες διευθέτησης όμβριων υδάτων στο Μεγάλο Αυλάκι, στο Γένι στην θέση «Κάμπος» και στην Απόλπαινα.

- Στο Μεγάλο Αυλάκι θα πραγματοποιηθούν εργασίες διαμόρφωσης του παραλιακού δρόμου που ξεκινάει περίπου εκατό μέτρα νότια των ραμπών πρόσδεσης των Ε/Γ-Ο/Γ πλοίων.

Σε τμήμα της οδού περίπου 210 μέτρων τα όμβρια ύδατα δεν βρίσκουν διαφυγή προς την θάλασσα με αποτέλεσμα να πλημμυρίζει ο δρόμος. 

Από την υψομετρική αποτύπωση της οδού προέκυψε ότι τα υψόμετρα κατά μήκος και κατά πλάτος αριστερά, στο μέσο(άξονα) και δεξιά της οδού δεν έχουν ενιαία κλίση ενώ παρουσιάζουν και μεγάλες αποκλίσεις. Βρίσκονται δε σε κάποια σημεία περίπου και 20 εκατοστά χαμηλότερα από τα υψόμετρα της παραλίας(κατάντι του δρόμου).

Απαιτείται λοιπόν η διαμόρφωση της οδού ούτως ώστε να ανυψωθεί και να δοθεί διέξοδος στα όμβρια ύδατα. 

Θα εκτελεστούν εργασίες γενικών εκσκαφών για την απομάκρυνση ακατάλληλων εδαφών και στην συνέχεια για την εξυγίανση της οδού. Θα ακολουθήσουν εργασίες κατασκευής επιχώματος για την υψομετρική διαμόρφωση της και τέλος θα κατασκευαστούν στρώσεις οδοστρωσίας(υπόβαση, βάση) και η τελική ασφαλτική στρώση.

Επειδή η οδός θα ανυψωθεί απαιτείται η κατασκευή χαμηλών τοιχίων ανάντι και κατάντι για τον εγκιβωτισμό της οδού όπως επίσης η ανακατασκευή του πεζοδρομίου κατάντι.

Τέλος θα τοποθετηθούν εσχάρες υδροσυλλογής στον κιβωτοειδή οχετό που βρίσκεται στην αρχή της παρέμβασης.

-Στην θέση Κάμπος στο Γένι 

Θα εκτελεστούν εργασίες διάνοιξης τάφρου για την τοποθέτηση και εγκιβωτισμό τσιμεντοσωλήνα διαμέτρου Φ60 σε μήκος 40 μέτρων περίπου. Θα κατασκευαστούν τρία φρεάτια συλλογής όμβριων υδάτων. Τα όμβρια ύδατα θα οδηγηθούν σε παρακείμενο αυλάκι απορροής που οδηγεί προς την θάλασσα.

-Στην Απόλπαινα θα πραγματοποιηθούν εργασίες σύνδεσης νέου φρεατίου υδροσυλλογής στον σωληνωτό οχετό που βρίσκεται επί της Επαρχιακής οδού. Η παρέμβαση έχει μήκος 15 μέτρα περίπου ενώ θα χρησιμοποιηθεί σωλήνας δομημένου τοιχώματος. Θα πραγματοποιηθεί στην συνέχεια η αποκατάσταση της ασφαλτικής στρώσης.

ΕΙΣΗΓΟΥΜΑΣΤΕ

Την έγκριση της μελέτης του έργου: «Έργα διευθέτησης ομβρίων Δήμου Λευκάδας»  προϋπολογισμού  49.999,00€ (με ΦΠΑ 24%).

Τον τρόπο εκτέλεσης του έργου, με απευθείας ανάθεση.»

Ενημέρωσε περαιτέρω ο Δήμαρχος κ. Χαράλαμπος Καλός.
Μετά από διαλογική συζήτηση, η Ο.Ε.  αφού  έλαβε υπόψη της:

· την ανωτέρω εισήγηση

· το άρθρο 75 του Ν. 3852/10  περί λειτουργίας Ο.Ε. & Ε.Π.Ζ. όπως αντικαταστάθηκε από το  άρθρο 77   του Ν. 4555/18

· το άρθρο 72 του Ν. 3852/10 περί αρμοδιοτήτων Ο.Ε. όπως τροποποιήθηκε από το άρθρο 31 του Ν. 5013/23.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.

ΑΠΟΦΑΣΙΖΕΙ ΟΜΟΦΩΝΑ
Την έγκριση της μελέτης του έργου: «Έργα διευθέτησης ομβρίων Δήμου Λευκάδας»  προϋπολογισμού  49.999,00€ (με ΦΠΑ 24%).

Τον τρόπο εκτέλεσης του έργου, με απευθείας ανάθεση.



Η απόφαση αυτή πήρε αύξοντα αριθμό: 329/2023.              
     

        Ο Αντιπρόεδρος 

                          

 Τα Μέλη

     
                  ΛΥΓΔΑΣ ΣΠΥΡΙΔΩΝ[image: image1.png]

